CELEX: C2005/082/43
Language: fi
Date: 2005-04-02 00:00:00
Title: Asia C-65/05: Euroopan yhteisöjen komission 10.2.2005 Helleenien tasavaltaa vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/21
            
         Euroopan yhteisöjen komission 10.2.2005 Helleenien tasavaltaa vastaan nostama kanne
   (Asia C-65/05)
   (2005/C 82/43)
   Oikeudenkäyntikieli: kreikka
   Euroopan yhteisöjen komissio on nostanut 10.2.2005 Euroopan yhteisöjen tuomioistuimessa kanteen Helleenien tasavaltaa vastaan. Kantajan asiamiehenä on sen oikeudellisen yksikön oikeudellinen neuvonantaja Maria Patakia, prosessiosoite Luxemburgissa.
   Kantaja vaatii, että yhteisöjen tuomioistuin
   
               —
            
            
               toteaa, että Helleenien tasavalta ei ole noudattanut EY:n perustamissopimuksen 28, 43 ja 49 artiklan eikä direktiivin 98/34/EY 8 artiklan mukaisia velvoitteitaan, koska se on lain 3037/2002 2 §:n 1 momentissa, 3 §:n toisessa osassa, 4 §:ssä ja 5 §:ssä kieltänyt kaikkien sähköisten, elektronisten ja elektromekaanisten pelien, mukaan lukien teknisten ajanvietelaitteiden ja kaikkien tietokonepelien, asentamisen ja käytön kaikissa muissa julkisissa tai yksityisissä tiloissa kuin kasinoissa
            
         
               —
            
            
               velvoittaa Helleenien tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissiolle on tehty kanteluja lainsäädännössä asetetusta kiellosta asentaa ja käyttää kaikkia sähköisiä, elektronisia ja elektromekaanisia pelejä, mukaan lukien teknisiä ajanvietelaitteita ja kaikkia tietokonepelejä, kaikissa muissa julkisissa tai yksityisissä tiloissa kuin kasinossa.
   Yhteisöjen tuomioistuimen oikeuskäytännön valossa komissio katsoo, että edellä mainittu kielto on toimenpide, jolla rajoitetaan tavaroiden vapaata liikkuvuutta, sijoittautumisvapautta ja palvelujen tarjoamisen vapautta. Lisäksi komissio huomauttaa, että kyseisestä laista ei ollut ilmoitettu siinä vaiheessa kun sitä suunniteltiin, mikä on vastoin teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun direktiivin 98/34/EY (1) 8 artiklan 1 kohtaa.
   Komissio katsoo myös, että syyt, joihin on vedottu ja jotka koskevat yhteiskuntajärjestyksen suojaamista ja erityisesti huolta siitä, että ajanvietelaitteet muuttuisivat onnenpeleiksi ja että niistä aiheutuisi sosiaalisia ongelmia, eivät ole riittävä peruste edellä mainitun kiellon asettamiselle, koska tavoiteltu päämäärä voitaisiin saavuttaa sopivammilla ja oikeasuhteisimmilla toimenpiteillä, jotka rajoittavat edellä mainittuja vapauksia vähemmän.
   Lisäksi edellä mainittujen toimenpiteiden säätämisen kiireellisyydellä, johon Kreikan viranomaiset ovat vedonneet, ei voida perustella sitä, ettei näistä toimenpiteistä ole ilmoitettu komissio, sillä direktiivissä 98/34 säädetään menettelystä, jota kiireellisissä tapauksissa on noudatettava.
   Komissio katsoo näin ollen, että Helleenien tasavalta ei ole noudattanut EY:n perustamissopimuksen 28, 43 ja 49 artiklan eikä direktiivin 98/34/EY 8 artiklan mukaisia velvoitteitaan.
   
      (1)  EYVL L 204, 21.7.1998, s. 37.